Urmareste Modifică dimensiunea fontului: Play

Bucureşti, 14 sep /Agerpres/ - Primarul sectorului 4, Cristian Popescu Piedone, a participat luni la deschiderea noului an şcolar la Colegiul Naţional "Gheorghe Şincai" din Bucureşti.



"N-o să vorbesc prea mult, vreau să demonstrez înainte de a vorbi, aşa şi dumneavoastră. Vă urez multă sănătate, fericire şi Dumnezeu să vă binecuvânteze şi nu uitaţi niciodată - anii de liceu sunt cei mai frumoşi", le-a transmis primarul celor aproximativ 1.000 de elevi care vor paşi în noul an şcolar.



Colegiul Naţional "Gheorghe Şincai" beneficiază în acest an de mobilier nou, iar curtea interioară a fost complet reasfaltată, în numai trei zile.



"Bine aţi venit în casă nouă. Azi-noapte, în jurul orei 2,30, am terminat asfaltarea curţii liceului Gheorghe Şincai. Dacă aţi început cu o zi mai devreme, am fost şi noi luaţi prin surprindere, mâine era tradiţia de a începe noul an şcolar", a mai spus Piedone. AGERPRES/(A - autor: Daniel Alexandru Florea, editor: Georgiana Tănăsescu)